Document ID: 32012D0275

DECIZIA DE PUNERE ÎN APLICARE A COMISIEI
din 2 mai 2012
privind includerea soiurilor de viță de vie în apendicele IV la Protocolul privind etichetarea vinului prevăzută la articolul 8 alineatul (2) din Acordul dintre CE și SUA privind comerțul cu vin
(2012/275/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Decizia 2006/232/CE a Consiliului din 20 decembrie 2005 referitoare la încheierea Acordului dintre Comunitatea Europeană și Statele Unite ale Americii privind comerțul cu vin (1), în special articolul 3,
întrucât:
(1)
Statele Unite ale Americii au solicitat ca apendicele IV la Protocolul privind etichetarea vinului prevăzută la articolul 8 alineatul (2) din Acordul dintre Comunitatea Europeană și Statele Unite ale Americii privind comerțul cu vin (2) să fie modificat pentru a include soiurile de viță de vie care au fost notificate Comisiei de Statele Unite ale Americii la 27 octombrie 2011. Solicitarea a fost efectuată în conformitate cu punctul 3.6 litera (b) din protocolul menționat.
(2)
Notificarea se referă la reglementarea finală adoptată de Alcohol and Tobacco Tax and Trade Bureau și publicată în Registrul Federal din 27 octombrie 2011 (3), prin care se modifică reglementările emise de Alcohol and Tobacco Tax and Trade Bureau, adăugându-se o serie de denumiri noi la lista denumirilor soiurilor de struguri aprobate pentru desemnarea vinurilor americane.
(3)
Comisia a informat Statele Unite ale Americii în termen de 60 de zile de la data primirii notificării că denumirile soiurilor de viță de vie „Montepulciano” și „Blaufränkisch” pot fi utilizate în prezent doar pentru vinurile provenind din anumite state membre, în conformitate cu articolul 62 alineatul (3) din Regulamentul (CE) nr. 607/2009 al Comisiei (4).
(4)
Comisia ar trebui, prin urmare, să confirme că Uniunea este de acord cu modificările propuse ale apendicelui IV la Protocolul privind etichetarea vinului, cu excepția aspectelor legate de soiurile de viță de vie „Montepulciano” și „Blaufränkisch”.
(5)
Comitetul de gestionare a organizării comune a piețelor agricole nu a emis niciun aviz în termenul stabilit de președintele său,
DECIDE:
Articolul 1
În conformitate cu articolul 11 alineatul (5) din Acordul dintre Comunitatea Europeană și Statele Unite ale Americii privind comerțul cu vin, Comisia confirmă că Uniunea este de acord cu modificările propuse ale apendicelui IV la Protocolul privind etichetarea vinului, cu excepția aspectelor legate de soiurile de viță de vie „Montepulciano” și „Blaufränkisch”.
Textul modificat al apendicelui IV, astfel cum a fost acceptat de Uniune, este reprodus în anexă.
Articolul 2
Directorul general pentru agricultură și dezvoltare rurală este autorizat să transmită răspunsul scris Statelor Unite ale Americii.
Adoptată la Bruxelles, 2 mai 2012.

Labels: 3
17
18